1969-ben 60 méteres dobással kezdte a szezont. Április végén 61,70 méterrel új magyar csúcsot ért el. Júniusban Varsóban nyert versenyt. Júliusban három skandináv versenyen indult, ahol az eredménye elmaradt a hatvan métertől. Ezt követően Szegeden ismét országos csúcsot (61,82 m) dobott. A magyar bajnokságon megvédte címét. Az Európa-bajnokságon 58,18 méterrel hatodikként végzett. Októberben ismét javított a legjobb magyar diszkoszvető eredményen.